open-index/open-wikipedia-markdown huggingface dataset:
Դևիդ Դևիս

**Դևիդ Դևիս** (, ), անգլիացի քաղաքական գործիչ, Մեծ Բրիտանիայի Պահպանողական կուսակցության անդամ։ Բրեքսիթի հարցերով նախարար (2016 թվականից մինչև 2018 թվականը)։

## Կենսագրություն
1971 թվականին ավարտել է Ուորիքի համալսարանը՝ Մոլեկուլային ֆիզիկայի և համակարգչային գործի բակալավրի աստիճանով, 1973 թվականին՝ Լոնդոնի բիզնես դպրոցը՝ գիտությունների մագիստրոսի աստիճանով և 1985 թվականին՝ Հարվարդի բիզնես դպրոցը։

1987-1997 թվականներին Բութֆերի ընտրատարածքից (մինչև 1996 թվականը՝ Համբերսայդ կոմսության տարածքում, 1996-1997 թվականներին՝ Իսթ Ռայդինգ օֆ Յորքշիր և Հյուսիսային Լինքոլնշիր կոմսությունների տարածքում), 1997 թվականից մինչև 2008 թվականի հունիսի 18-ը Հոլթեմփրայս և Հաուդեն ընտրատարածքից Համայնքների պալատի անդամ (կամավոր հրաժարական տվեց ի նշան կառավարության կողմից ահաբեկչության դեմ պայքարի ձևերում նախնական կալանքի 42-օրյա ժամկետի սահմանման դեմ բողոքի, դրանով իսկ լրացուցիչ ընտրություններ հրահրեց՝ նպատակ ունենալով հանրության ուշադրությունը հրավիրել քաղաքացիական ազատությունների վրա կախված սպառնալիքի վրա, առաջադրեց իր թեկնածությունը և կրկին հաղթեց, բայց զրկվեց ստվերային կաբինետում իր տեղից)։ Զբաղեցրել է Գանձապետարանի ֆինանսական քարտուղար Ֆրենսիս Մոդայի (1988-1990), մեծամասնության խորհրդարանական կազմակերպչի օգնականի (1990-1993), պետական ծառայության և գիտության կառավարման խորհրդարանական քարտուղարի (1993-1994) պաշտոնները։ Ներքին ստվերային նախարար, սահմանադրական և իրավական հարցերի նախարար (2003-2004), ստվերային ներքին գործերի նախարար (2003-2008)։

Ջոն Մեյջորի կառավարության Եվրոպայի հարցերով կրտսեր նախարար (1994 թվականի հուլիսի 20-ից 1997 թվականի մայիսի 2-ը)։

2005 թվականին նա պարտվել էր Դևիդ Քեմերոնին Պահպանողական կուսակցության առաջնորդի պաշտոնի համար պայքարում։

2016 թվականի հուլիսի 13-ին Դևիդ Քեմերոնը պաշտոնաթող Է եղել վարչապետի պաշտոնից՝ Եվրամիությանը Մեծ Բրիտանիայի անդամակցության շուրջ հանրաքվեի արդյունքների կապակցությամբ, որտեղ բրիտանացիները քվեարկել են ԵՄ-ից Մեծ Բրիտանիայի դուրս գալու օգտին։ Քեմերոնին հաջորդել է Մեծ Բրիտանիայի ներքին գործերի նախարար Թերեզա Մեյը, նրա աշխատասենյակում Դևիդ Դևիսը նշանակվել է Եվրամիությունից Մեծ Բրիտանիայի դուրս գալու նախարար:

2018 թվականի հուլիսի 6-ին վարչապետ Չեքերսի երկրամասային նստավայրում տեղի ունեցած կառավարության 12-րդ նիստի ընթացքում համաձայնեցվել է ԵՄ-ից երկրի դուրս գալու ծրագիրը, որը նախատեսում է արդյունաբերական և գյուղատնտեսական ապրանքների ազատ առևտրի գոտու ստեղծում, ինչպես նաև Եվրամիության և Մեծ Բրիտանիայի համատեղ մաքսային տարածքի կազմակերպում։

2018 թվականի հուլիսի 8-ին Դևիսը պաշտոնաթող Է եղել՝ ընդունված որոշումների հետ անհամաձայնության պատճառով։

## Ծանոթագրություններ

## Արտաքին հղումներ
* David Davis MP  official Conservative Party profile
* Open Rights Group — David Davis MP 
* BBC News — Profile: David Davis 17 October 2002
* BBC News — Profile: David Davis 23 July 2002
* Full text of 2005 conference speech

Կատեգորիա:Անգլիայի քաղաքական գործիչներ
Կատեգորիա:Հարվարդի համալսարանի շրջանավարտներ
Դարվին (Marvel Comics)

**Դարվին** (, իրական անուն՝ **Արմանդո Մունյեզ**), Marvel Comics տիեզերական կերպար, Պակասող Իքս մարդկանցից է։ Ստեղծել են գրող Էդ Բրուբաքերը և նկարիչ Փիթ Վուդսը։

## Կենսագրություն
### Մանկություն և Կրակոա
Դարվինի ծնվելուց հետո մայրը ատում էր նրան՝ իր պաշտպանողական և անվերջ իրավաճական էվոլյուցիոն ունակությունների համար։ Կիսով չափ աֆրիկացի է, կիսով չափ լատինամերիկացի, Դարվինին նկատել են գիտնականները, որոնք նրա վրա փորձարկումներ են արել, պատմելով նրա մասին հասարակության լայն խմբի։ Այդպես նրա մասին իմանում է Մոյրա ՄաքԹագերթը, որից հետո նա հավաքագրվում է որպես նրա «որդեգրվածներից» մեկը։ Կրտսեր Հրաբուխի, Պիետրոյի և Իշխանության հետ ընդգրկվում է Կրակոայի Իքս մարդկանց առաջին կազմում։

## Ուժեր և ունակություններ
Դարվինն ունի «Պատասխան էվոլյուցիայի» ունակություն, դա նշանակում է, որ նրա մարմինը ինքնաբերաբար հարմարվում է ցանկացած իրավիճակի կամ շրջապատի, որում նա հայտնվում է, ինչը տեսականորեն նրան թույլ է տալիս ապրել ցանկացած պայմաններում։ Նրա ունակությունների օրինակները իրենց մեջ ներառում են մթության մեջ մի քանի վայրկյան մնալուց հետո գիշերային տեսողույթուն ձեռք բերելը, ջրի մեջ սուզվելուց հետո խռիկների առաջացումը, հրադիմացկուն մարմնի ձեռքբերումը կրակին դիպչելուց հետո, մտքի ունակությունների աճ, մարմինը մաքուր էներգիայի վերածելու ունակություն, տիեզերական վակուումում թթվածնի անհրաժեշտության վերացում, նամակային գրությունների վրա մի հայացք նետելուց հետո Շի’ար լեզվի իմացություն։ Նրա ունակությունները կարող են ցուցաբերել ողջ մնալու ավելի աշխատող մեթոդներ, քան հենց ինքը Դարվինը կարող էր ենթադրել. օրինակ՝ Հալկի հետ բախման ժամանակ նրա ուժերի աճի փոխարեն, ձեռք է բերում տելեպորտացիոն ունակություն և տեղափոխում է իրեն անվտանգ վայր։ Նրա հստակ բնույթը և նրա ունակությունների սահմանները անհայտ են։

## Էթնիկ ծագումնաբանություն
Marvel Comics-ը X-Men: Deadly Genesis կոմիքսում ներկայացնում է Դարվինին որպես կիսովչափ լատինամերիկացի, կիսով չափ աֆրոամերիկացի, դարձնելով նրան տարբեր ռասաների խառնված սակավ կերպարներից մեկը Marvel տիեզերքում։

Դարվինի առաջին հայտնվելու ժամանակ, պատկերվում է որպես սևամորթ։ Սկսած՝ Deadly Genesis #4 կոմիքսից, Դարվինը պատկերվում է ոչ միայն սպիտակամորթ, նույնիսկ ավելի բաց միջին սպիտակամորթից և ավելի նման այլմոլորակայինի։

Մոնեն ենթադրում է, որ մարմնի գույնի փոփոխությունը կապված է մարմնի անդադար էվոլյուցիայի հետ և քանի որ շրջապատի մարդկանց մեծամասնությունը սպիտակամորթ են՝ «նրա մարմինը զգում է սպիտակամորթ դառնալու անհրաժեշտություն, որպեսզի համապատասխանի շրջապատին»։

X-Factor #200-ում, Դարվինի մարմինը ավելի մուգ է։

## Կոմիքսներից դուրս
### Կինո
* Էդի Գաթեգին կատարել է Դարվինի դերը *[[Իքս մարդիկ։ Առաջին դաս]]* (2011) ֆիլմում։ Սկզբից նա միանում է Իքս մարդկանց թիմին, բայց հետո Սեբաստիան Շոուի, Ազազելի և Ռիփթայդի ներխուժումից հետո, ձևացնում է, թե գնում է նրանց հետ։ Հավոկը ալիքով հարվածում է Շոուին, սակայն վերջինս նրան կլանում է և դրա օգնությամբ սպանում Դարվինին։

## Ծանոթագրություններ

## Արտաքին հղումներ
* http://marvel.com/universe/Darwin

Կատեգորիա:Marvel Comics-ի կերպարներ
Կատեգորիա:Marvel Comics-ի սուպերհերոսներ
LSD (ալբոմ)

***Labrinth, Sia & Diplo Present… LSD*** (առավել հայտնի է որպես ***LSD***), LSD երաժշտական խմբի դեբյուտային ստուդիական ալբոմը։ Սկզբում Columbia Records-ը պլանավորել է ալբոմը թողարկել 2018 թվականի նոյեմների 2-ին, սակայն թողարկման օրը տեղափոխվել է 2019 թվականի ապրիլի 12-ին։

## Պատմություն
LSD-ն Լաբիրինթից, ավստրալիացի երգչուհի ու երգահան Սիայից և ամերիկացի պրոդյուսեր Դիպլոյից կազմված սուպերխումբ։ Այն ստեղծվել է 2018 թվականի մարտի 11-ին։ Դիպլոն խմբի կազմավորման մասին հայտարարել է Instagram-ի իր էջում՝ հրապարակելով LSD գրառումով կասետայի նկար։

## Սինգլներ
2018 թվականի մայիսի 3-ին թողարկվել է «Genius» սինգլը, որը դարձել է խմբի և ալբոմի դեբյուտային սինգլը։ 2018 թվականի հունիսի 19-ին երգն արդեն հայտնվել է ԱՄՆ-ի ալտերնատիվ ռադիոկայաններում։ Երգը հայտնվել է EA Sports-ի FIFA 19 համակարգչային խաղում։ «Audio» երգը դարձել է ալբոմի երկրորդ սինգլը։ Ստեղծագործությունը թողարկվել է 2018 թվականի մայիսի 10-ին, իսկ հունիսի 26-ին թողարկվել է ժամանակակից հիթերի ռադիոյում։ Երրորդ սինգլը՝ «Thunderclouds», թողարկվել է 2018 թվականի օգոստոսի 9-ին։ Երգն օգտագործվել է Samsung Galaxy Note 9-ի ներկայացման ժամանակ որպես հիմնական թեմա՝ 2018 թվականի օգոստոսի 9-ին Նյու Յորքում կայացած «Samsung» ընկերության նորացումների ամենամյա շնորհանդեսին։ 2018 թվականին թողարկվել է ալբոմի չորրորդ սինգլը՝ «Mountains»։ «No New Friends» խորագիրը կրող հինգերորդ սինգլը թողարկվել է 2019 թվականի մարտի 14-ին1։

## Երգացանկ
iTunes-ի տվյալներով։

**մեկնաբանություններ**
*  նշված է որպես համապրոդյուսեր
*  նշված է որպես հավելյալ պրոդյուսեր

## Հիթ-շքերթներ

## Ծանոթագրություններ

Կատեգորիա:2019 ալբոմներ
Կատեգորիա:Ալբոմներ այբբենական կարգով
Կատեգորիա:Երաժշտական ալբոմներ
Էրեղլի

**Էլեգրի** (), քաղաք Թուրքիայի Քոնյայի մարզում։ Բնակչությունը կազմում է 82 633 մարդ՝ ըստ 2000 թվականի մարդահամարի, ըստ 2008 թվականի՝ 93 161 մարդ։

## Պատմություն
մինի|ձախից|Հին խեթական ռելիեֆ Իվրիզից (մ․ թ․ ա․ 8-րդ դար)

Քաղաքի սկզբնական անվանումը Հերակլեա էր, առաջացել է Հերակլեսի անվանումից։ Աստիճանաբար անվանումը փոփությունների ենթարկվելով դարձել է Էրեգլի։ Մ․թ․ա․ 64 թվականին քաղաքը գրավել են հին հռոմեացիները։ Հռոմեական կայսրության մասնատումից հետո՝ 395 թվականին, Հերակլեան հայտնվել էԲյուզանդական կայսրության տարածքում։ 9-րդ դարում երկու անգամ (805 և 832 թվականներին) քաղաքը գրավել են արաբները։ Առաջին խաչակրաց արշավանքի ժամանակ Էրեգլին վերածվել էր խաչակիրների և սարակինոսների զինված պայքարի թատերաբեմ։ 11-րդ դարի երկրորդ կեսին քաղաքը գրավել են թուրք-սելջուկները։ 15-րդ դարի երկրորդ կեսին Էրեգլին անցել է թուրք-օսմանների ձեռքը։ 1553 թվականին սուլթան Սուլեյման I-ը, վերադառնալով Իրանի արշավանքներից, Էրեգլիում սպանել է իր ավագ որդի Մուստաֆային, որի պատճառները դեռևս անհայտ են։

## Տեսարժան վայրեր
Քաղաքից հարավ գտնվում է խեթական բարձրաքանդակը, որում պատկերված է թագավորը, որը ծնկել է աստվածներից մեկի դիմաց։

## Հայտնի տեղացիներ
* Շեհզադե Մուստաֆա — Սուլեյման I-ի որդին, գահի ժառանգորդ.
* Ալի Թալիպ Օզդեմիր — թուրք քաղաքական գործիչ, «Հայրություն» կուսակցության նախկին ղեկավար

## Ծանոթագրություններ

## Գրականություն
* Эрегли // Элоквенция — Яя. — М. : Советская энциклопедия, 1957. — С. 146. — (Большая советская энциклопедия : [в 51 т.] / гл. ред. Б. А. Введенский ; 1949—1958, т. 49)

Կատեգորիա:Թուրքիայի քաղաքներ
Մաշտոց (5181)

**Մաշտոց** (5181), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5181 թվի տակ։ Ձեռագիրը գրվել է 15-րդ դարում Կարապետ քահանա գրիչի կողմից։ Կազմողները եղել են Մկրտիչը (1531 թ.), Նիկողայոսը (16-րդ դար)։ Գրված է թղթի վրա, որն ունի 18x13 չափս։ Ձեռագիրը կազմված է 258 թերթից։ Գրված է միասյուն, բոլորգրով։ Ունի կիսախորան մանրանկարներ։ Պահպանակ՝ թուղթ 1, բոլորգիր, Յաղագս խորհրդոյն մկրտութեան, մագաղաթ 1, բոլորագիծ երկաթագիր, Ճառ։ Կազմը՝ կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 101բ, 122բ, 138ա, 190բ, 256բ և այլուր, կազմողի՝ 257ա, 258ա (1531 թ․), 258բ (16-րդ դար), հետագայի՝ 257բ, (1518 թ․), 1ա, 256բ (16-րդ դար), 1բ, (1884 թ.):

## Ծանոթագրություններ

Կատեգորիա:Մատենադարանի ձեռագրեր
Tear in My Heart

**«Tear in My Heart»**, *[[Twenty One Pilots]]* ամերիկյան դուետի գրած և ձայնագրած երգ՝ Blurryface չորրորդ ստուդիական ալբոմի համար։ Այն թողարկվել է 2015 թվականի ապրիլի 6-ին, իսկ ռադիոյում` նույն թվականի ապրիլի 14-ին։

## Երաժշտական տեսահոլովակ
*Tear in My Heart* երգի երաժշտական տեսահոլովակը YouTube-ում ներբեռնվել է 2015 թվականի ապրիլի 6-ին։ Տեսահոլովակի ռեժիսորը դարձել է Մարկ Քլասֆելդը։ Բացի խմբի երկու անդամներից՝ տեսահոլովակում հայտնվել է Թայլեր Ջոզեֆի կինը՝ Ջեննան, որի հետ նա ամուսնացել էր նախորդ ամիս։

*Tear in My Heart* երգի երաժշտական տեսահոլովակում ցուցադրվում է, թե ինչպես են Ջոզեֆը և Ջոշ Դանը ելույթ ունենում  Լոս Անջելեսի Չայնա Թաունում։ Մարդիկ սկզբում չեն նկատում նրանց, սակայն երբ Ջոզեֆը երգում է երգի առաջին երկու տողերը, մարդիկ կամաց-կամաց սկսում են նկատել։ Ջոզեֆին և Դանին շրջապատող շինությունները սկսում են քանդվել։ Այնուհետև Ջոզեֆը ամբոխի մեջ նկատում է իր կնոջը և սկսում հետևել նրան նրբանցքներով և ռեստորաններով։ Ջեննան երգում է. «երբեմն դու պետք է արյունահոսես և իմանաս, որ դու կենդանի ես և հոգի ունես, բայց դրա համար ինչ-որ մեկը պետք է գա ու ցույց տա քեզ» (sometimes you've got to bleed and know/that you're alive and have a soul, but it takes someone to come around/to show you how): Ջեննան սկսում է խեղդել և բռունցքներով ծեծել նրան։ Բայց երբ արդեն Ջոզեֆը սկսում է արյունահոսել, նա բարձրացնում է նրան և համբուրում։

## Կենդանի ելույթներ
*[[Twenty One Pilots]]*-ը կատարել է *DJ SoySauce*-ի *Tear in My Heart*-ի ռեմիքսը *Emotional Roadshow* շրջագայության ժամանակ Օհայո նահանգում և  դա շարունակվել է ամբողջ տուրի ժամանակ։

## Երգացանկ

## Կատարողներ
* Թայլեր Ջոզեֆ՝ վոկալ, դաշնամուր, ստեղնաշարային գործիքներ, ուկուլելե, բաս կիթառ
* Ջոշ Դան՝ թմբուկների հավաքածու

## Հիթ շքերթ

### Շաբաթական հիթ շքերթեր

### Տարվա վերջին հիթ շքերթ

## Ծանոթագրություններ

Կատեգորիա:2015 երգեր
Կատեգորիա:2015 սինգլներ
Կատեգորիա:Twenty One Pilots խմբի երգեր
Արամ Աբրահամյան (կենսաֆիզիկոս)

**Արամ Սուրենի Աբրահամյան** (), հայ կենսաֆիզիկոս։ Կենսաբանական գիտությունների դոկտոր (1995):

## Կենսագրություն
Արամ Աբրահամյանը ծնվել է 1950 թվականի ապրիլի 23-ին, Երևան քաղաքում։ 1972 թվականին ավարտել է Երևանի պոլիտեխնիկական ինստիտուտը։ 1970 թվականից աշխատում է Երևանի պետական բժշկական համալսարանի ֆիզիկայի ամբիոնում, 1991 թվականից՝ Երևանի պետական բժշկական համալսարանի կենսաբանության, բժշկական ֆիզիկայի և ինֆորմատիկայի ամբիոններում, 1979 թվականից՝ վերոնշյալ ամբիոններում որպես ավագ գիտաշխատող։

Աբրահամյանի աշխատանքները վերաբերում են հիպո- և հիպերվոլեմիայի ժամանակ սիրտանոթային համակարգի ֆունկցիոնալ վիճակի, սրտի արատով վիրահատված հիվանդների հեմոդինամիկայի ցուցանիշների համակարգային վերլուծությանը՝ մաթեմատիկական մոդելի օգնությամբ։

## Երկեր
* Абраамян А. С., Математические модели системы кровообращения в экспериментальной и клинической медицине, Е., 1999 (համահեղինակ)։
*Системная оценка и анализ с помощью математической модели показателей гемодинамики у больных, оперированных по поводу пороков сердца / А.С.Абрамян; ЕрГМУ им.М.Гераци.

## Հոդվածներ
* Абраамян А. С., Саакян К. Г., Чилингарян Р. Ю. (2014) Изменение заряда в акустоплазме в течение периода модуляции разрядного тока. ՀՀ ԳԱԱ Տեղեկագիր. Ֆիզիկա, 49 (5). pp.&nbsp;353–359. 
* Абраамян А. С., Акопян К. В., Саакян К. Г. (2011) Взаимное влияние модулей в газоразрядной трубке. ՀՀ ԳԱԱ Տեղեկագիր. Ֆիզիկա, 46 (4). pp.&nbsp;262–266. 
* Абраамян А. С., Микаелян А. С., Саакян К. Г., Хачатрян Б. В. (2011) Использование теории катастроф для обработки экспериментальных результатов измерений в низкотемпературной плазме. ՀՀ ԳԱԱ Տեղեկագիր. Ֆիզիկա, 46 (4). pp.&nbsp;267–272. 
* Мкртчян А. Р., Абраамян А. С., Костанян Р. Б., Ароян К. П., Мкртчян К. С. (2005) Проводимость низкотемпературной плазмы при акустическом возмущении. ՀՀ ԳԱԱ Տեղեկագիր. Ֆիզիկա, 40 (5). pp.&nbsp;370–374. 
* Мкртчян А. Р., Абраамян А. С., Ароян К. П., Костанян Р. Б., Петросян Р. Г. (2005) О возможности ускорения электронов в низкотемпературной плазме. ՀՀ ԳԱԱ Տեղեկագիր. Ֆիզիկա, 40 (4). pp.&nbsp;287–295.
* Мкртчян А. Р., Абраамян А. С., Костанян Р. Б., Ароян К. П., Мкртчян К. С. (2005) Поведение атомарной плазмы в поле акустической волны. ՀՀ ԳԱԱ Տեղեկագիր. Ֆիզիկա, 40 (3). pp.&nbsp;209–214.
* Мкртчян К. С., Абраамян А. С. (2005) Время релаксации плазмы, возмущенной акустической волной. ՀՀ ԳԱԱ Տեղեկագիր. Ֆիզիկա, 40 (3). pp.&nbsp;220–222.

## Ծանոթագրություններ

Կատեգորիա:Հայ կենսաֆիզիկոսներ
Կատեգորիա:Կենսաբանական գիտությունների դոկտորներ
Ժողովածու (5182)

**Ժողովածու** (5182), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5182 թվի տակ։ Ձեռագիրը գրվել է 19-րդ դարում։ Գրված է թղթի վրա, որը ունի 17.5x13 չափս։ Ձեռագիրը կազմված է 148 թերթից։ Գրված է միասյուն, շղագրով։ Կազմը՝ ստվարաթուղթ։

## Բովանդակություն
* Խոսրովկայ Թարգմանչի Առ այնոսիկ, որ ասեն բնութեամբ անձև․․․:
* Կանոնք Ներսիսի Մեծի, Յովհ․ Մանդակունւոյ Բ ժողովոյն Կարնոյ Խոստովանութիւն ժողովոյն Անտիոքայ։
## Ծանոթագրություններ

Կատեգորիա:Մատենադարանի ձեռագրեր
Ավետարան (5194)

**Ավետարան** (5194), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5194 թվի տակ։ Ձեռագիրը գրվել է 1608 թվականին Սարգիս քահանա գրիչի կողմից Խիզանում։ Ծաղկողներ՝ Սարգիս քահանա (գրիչ), Տէր Հովհաննես (գրչի որդին)։ Ստացողը եղել է Հովսեփ վարդապետը։ Գրված է թղթի վրա, որն ունի 19.5x13.5 չափս։ Ձեռագիրը կազմված է 338 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, արծաթյա անկյունազարդերով կողապատ աստառը՝ ծաղկահյուս մետաքս, դրոշմազարդ կտավ։ Հիշատակարաննե գրչի՝ 8բ, 14բ, 15ա, 329ա, հետագայի՝ 336ա (1636 թ.), 337ա (1636-ից հետ),  12ա (1884 թ.):

## Ծանոթագրություններ

Կատեգորիա:Մատենադարանի ձեռագրեր
Ջոնա Բոբո

**Ջոնա Բոբո** (, ), ամերիկացի դերասան։ Նրա կերտած կերպարներից նշանակալի են «Զատուրա» ֆիլմում Դեննիի և «Խելագար, հիմար սեր» ֆիլմում Ռոբբիի դերերը։

## Կենսագրություն
Բոբոն ծնվել է Նյու Յորքում գտնվող Ռուզվելտի կղզում և դաստիարակվել է օրթոդոքս հրեական ընտանիքում։ Նրա նախատատ Սալյա Բոբոն եղել է ձեռնարկատիրուհի և մարդասեր։

Նրա առաջին դերը եղել է 2004 թվականին «Աշխարհի լավագույն գողը» ֆիլմում։ Նույն տարում նա նկարահանվել է «Խելագարները» դրամայում Քրիստոֆեր Ուոքենի և Ջոշ Լուկասի հետ՝ մարմնավորելով ընտանիքի 4 ժառանգորդներից կրտսերին։ Հետագայում Ջոնն ընտրվեց «Զատուրա» ֆանտաստիկ ֆիլմում խաղալու համար։ Բոբոն հնչյունավորել է «Երևակայամոլներ» մուլտսերիալի և «Աղվեսն ու որսաշունը 2» մուլտֆիլմի հերոսներին։

Բոբոյի հաջորդ դերը եղել է «Անկախ կյանք» ֆիլմում, որը թողարկվել է 2006 թվականի հունիսի 28-ին։ Բոբոն «Շնչահեղձություն» ֆիլմում խաղացել է երիտասարդ Վիկտոր Մանչինիի դերը, որը Չակ Պալանիկի համանուն վեպի էկրանավորոմն է։ Նա նաև հայտնվել է «Ստուդիա 30» հեռուստասերիալում՝ պապարացի Իթանայի դերում, և «Հարգելի բժիշկ» հեռուստասերիալում։ Ջոնան խաղացել է «Seussical Jr.» թատերական ներկայացումում։ 2011 թվականին գլխավոր դերով ներկայացել է «Խելագար, հիմար սեր» ֆիլմում։

Բոբոն նվագում է կիթառ և «The Bonnie Situation» խմբի վոկալիստն է։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Նենսի Կասեբաում

**Նենսի Լենդոն Կասեբաում Բեյքեր** (, ), ամերիկացի քաղաքական գործիչ, սենատոր Կանզաս նահանգից (1978-1997 թվականներին)։

## Կենսագրություն
### Վաղ տարիներ
Նենսի Լենդոնը ծնվել է Տոպիկայում (Կանզասի նահանգ) 1932 թվականի հուլիսի 29-ին։ Նրա հայրը՝ Ալֆրեդ Մոսման Լենդոնը, հաջողակ նավթագործ էր, Կանզասի կրկնակի նահանգապետ և 1936 թվականին նախագահի թեկնածու։ Նենսիի մայրը՝ Թեո Կոբբ Լենդոնը, երաժիշտ էր, նվագում էր դաշնամուր և տավիղ։

Նենսին Տոպիկայի ավագ դպրոցն ավարտել է 1950 թվականին։ 1954 թվականին ավարտել է Կանզասի համալսարանը։ 1956 թվականին ստացել է Միչիգանի համալսարանի դիվանագիտության պատմության մագիստրոսի աստիճան։ Այնտեղ էլ հանդիպել է Ջոն Կասեբաումին, որի հետ ամուսնացել է 1956 թվականին։ Այդ ժամանակ էլ նա դարձավ իրենց ընտանեկան «Kassebaum Communications» ընկերության փոխնախագահ [Քասսեբաում Քոմյունիքեյշնս], որն ուներ երկու ռադիոկայան։ Նրանք բնակություն են հաստատել Մեյզայում (անգլ.՝ Maize), որտեղ դաստիարակում էին չորս երեխաների։ 1975 թվականին Նենսին և Ջոնը սկսեցին առանձին ապրել, պաշտոնապես բաժանվել են 1979 թվականին։

### Քաղաքական գործունեություն
Ամուսնուց բաժանվելուց անմիջապես հետո Կասեբաումը տեղափոխվել է Վաշինգտոն քաղաք։ Այնտեղ աշխատել է որպես Կանզասից սենատոր Ջեյմս Փիրսոնի օգնական։ 1978 թվականին հաղթել Է ԱՄՆ Սենատի ընտրություններում՝ դառնալով Փիրսոնի իրավահաջորդը։ Նրա նախկին ղեկավարը պաշտոնը պետք է լքեր 1979 թվականի հունվարին, սակայն պաշտոնաթող Է եղել ժամկետից շուտ։ Դրա պատճառով Կասեբաումը երդման արարողությունը տեղի է ունեցել 1978 թվականի դեկտեմբերի 23-ին։ Նախքան Կասեբաումը, Կոնգրեսի վերին պալատում բոլոր կանայք սենատորների այրիներն էին։ Սենատորի մահից հետո նահանգի կառավարիչը նրա պաշտոնում կին է նշանակել, որպեսզի նա ժամանակավորապես զբաղեցնի թափուր տեղը։

1996 թվականին ամուսնացել է երկրորդ անգամ Թենեսիի նախկին սենատոր Հովարդ Բեյքերի հետ։ Այս ամուսնությունն առաջինն էր գործող և նախկին սենատորների միջև։

2018 թվականին Կանզասի նահանգապետի ընտրություններում պաշտպանել Է դեմոկրատ Լորա Քելլիին։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:21-րդ դարի ամերիկացի կանայք
Կատեգորիա:ԱՄՆ-ի կին քաղաքական գործիչներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Կանզասի համալսարանի շրջանավարտներ
Կատեգորիա:Միչիգանի համալսարանի շրջանավարտներ
Գեներալ Տոպտիգին

**«Գենարալ Տոպտիգին»** (), 1971 թվականի «Սոյուզմուլտֆիլմ» ստուդիայի սովետական տիկնիկային մուլտֆիլմ։ Ռեժիսոր Իվան Ուֆիմցևը նկարահանել է Նիկոլայ Նեկրասովի ստեղծագործությունները։

## Դիպաշար
Տոնավաճառին արտիստները (թափառական դերասան և կանաչ գլխարկով, շքանշաններով արջ) իրենց ներկայացման մեջ ծաղրում են գեներալին, ինչի համար էլ իրենց միանգամից դուրս են հանում։ Ուշ երեկոյան մի տղամարդ վերցնում է նրանց իր հետ և տանում մոտակա պանդոկ։ Մինչ մարդիկ տաքանում և ճաշում էին, արջը հսկում է սայլակը, բայց հանկարծակի վախեցնում է ձիերին և նրանք փախչում են տանելով արջին իրենց հետ։ Նրան հաջողվում է կանգնել միայն փոստային կայանի մոտ, որտեղ պահակը մթության մեջ նրան շփոթում է գեներալի հետ…

## Վիդեո
Մուլտֆիլմը բազմիցս թողարկվել է DVD-ով, «Միայիլ Պոտապիչ» («Սոյուզմուլտֆիլմ», դիստրիբյուտոր՝ «Խոշոր պլան») մուլտֆիլմերի հավաքածուներում։

## Ծանոթագրություններ

## Գրականություն
* 

## Տես նաև
Մազայ պապիկը և նապաստակները՝ մուլտֆիլը նկարահանվել է Նիկոլայ Նեկրասովի պոեմի հիման վրա

## Արտաքին հղումներ
* 
* 
* «Գենարալ Տոպտիգին» Կադրեր ֆիլմից
* Իվան Ուֆիմցև՝ Հայրենական կինոյի հանրագիտարան

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Իվան Ուֆիմցևի մուլտֆիլմեր
Կատեգորիա:Մուլտֆիլմեր արջերի մասին
Ամերիկացին Հռոմում

«**Ամերիկացին Հռոմում**» (), 1954 թվականին թողարկված իտալական արտադրության կատակերգական ժանրի ֆիլմ, որը ներկայացնում է ամերիկյան երգիծանքը։ Գլխավոր դերում հանդես եկող երիտասարդ իտալացի Նանդո Մարիկոնին մարմնավորում է Ալբերտո Սորդին, որը գայթակղված է ամերիկյան ամեն ինչով և երազում է գնալ Միացյալ Նահանգներ, որի ընթացքում հայտնվում է անհարմար իրավիճակներում։ 	

Նման ձևաչափով Սորդին հայտնվել էր նաև Ստենոյի նախորդ՝ «Մի օր դատարանում» ֆիլմում, բայց այնտեղ խաղում է երկրորդական դեր։ Ֆիլմում խաղացած այս դերը շվեյցարացի դերասանուհի Ուրսուլի Անդրեսի համար դարձել է դեբյուտային։
Ֆիլմը դարձել է առաջին դասական իտալական կինոկատակերգությունը։ Բեյսբոլի գլխարկով Նանդոյի կերպարը դարձավ Ալբերտո Սորդիի ճանաչված կերպարներից մեկը։

## Սյուժե
Երիտասարդ հռոմեացի Նանդո Մորիկոն իրեն համարում է ամերիկացի և երազում է տեղափոխվել Կանզաս Սիթի։ Նա հագնում է ջինս և կրում բեյսբոլի գլխարկ, նայում է վեստերններ՝ փորձելով ընդօրինակել դրանց հերոսներին, իր խոսքում անընդհատ օգտագործում է անգլերեն արտահայտություններ (որոնցից շատերը անգլերեն չեն և դրանք ստեղծել է հենց ինքը Նանդոն), ցանկանում է ուտել միայն ամերիկյան սնունդ՝ եգիպտացորենի փաթիլներ սոուսով (բայց զզվանքը թույլ չի տալիս շարունակել ու նա սկսում է ուտել մոր պատրաստած և իրա շատ սիրելի սպագետին)։
Նանդոն փորձում է դերասանական կարիերա ստեղծել և թատրոնում հանդես է գալիս Սանտի Բեյլոր բեմական անվամբ, որը համընկնում է իտալացի դերասան 
Ջին Քելլիի կերպարի հետ, բայց նրա ներկայացումները վերածվում են ձախորդության և պատճառ դառնում աշխատանքից հեռանալու համար։

Հուսահատության պահին Նանդոն բարձրանում է Կոլիզեումի վրա և խոստանում ինքնասպան լինել, եթե իրեն չօգնեն հասնել Միացյալ Նահանգներ։ Մինչև հերոսը ժամեր է ծախսում հուշարձանի գագաթին, հետադարձ կապով ցուցադրվում է նրա անցած դժբախտությունները։ Վերջապես, Կոլիզեում ժամանում է Ամերիկայի դեսպանը, որը Նանդոյին խոստանում է կատարել իր պահանջները։ Բայց երբ հերոսը ներքև է իջնում, դեսպանը հարձակվում է նրա վրա, քանի որ մեկ շաբաթ առաջ նա դժբախտ պատահար էր ունեցել Նանդոյի պատճառով, որը իրեն զգում էր ամերիկյան շերիֆ և գործողությունների կարգավորող։ Իր երազանքների Կանզասի փոխարեն հերոսը հայտնվում է հիվանդի անկողնում։

## Դերերում
* Ալբերտո Սորդի՝ Նանդո Մորիկոնի
* Մարիա-Պիա Կազիլիո՝ Էլվիրա, Նանդոյի դուստրը
* Ջուլիո Կալի՝ Նանդոյի հայրը
* Անիտա Դուրանտե՝ Նանդոյի մայրը
* Ուրսուլա Անդրես՝ Աստրիդ

## Ծանոթագրություններ

Կատեգորիա:1954 ֆիլմեր
Կատեգորիա:Իտալական կինոկատակերգություններ
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Մաշտոց (5195)

*Մաշտոց*' (5195), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5195 թվի տակ։ Ձեռագիրը գրվել է 1552 թվականին Իգնատիոս աբեղա գրչի կողմից, Վարդան Զորավարի վանք Մոկքում։ Ստացողը եղել է Հովհաննես աբեղան։ Գրված է թղթի վրա, որը ունի 18x14 չափս։ Ձեռագիրը կազմված է 258 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, արծաթյա 1 խաչով։ Հիշատակարաններ գրչի՝ 49բ, 98բ, 193ա,256բ, 259բ հետագայի՝ 3բ (1585 թ.), 249բ (1646 թ.), 26բ, 112բ (17-րդ դար), 260բ (1887 թ.):

## Բովանդակություն
* Նաև՝ Սիմէովնի Ապարանցւոյ Ողբ վասն գրաւման Թաւրիզ (չափ., 1585 թ.), Տաղ՝ Սուտ է կենաքս այս անցաւոր։
## Ծանոթագրություններ

Կատեգորիա:Մատենադարանի ձեռագրեր
Լիշինգա

**Լիշիգնա** (), քաղաք Մոզամբիկում, Նյասա նահանգի վարչական կենտրոնը։ Գտնվում է Լիշիգնա սարահարթի վրա՝ ծովի մակարդակից 1360 մետր, առավելագույնը՝ 1398 մետր բարձրության վրա։ Քաղաքից 45 կիլոմետր հեռավորության վրա է գտնվում Նյասա լիճը։

## Պատմություն
Քաղաքը կառուցել են 1931 թվականին պորտուգալացիները՝ *Վիլա Կաբրալ* անվանմամբ։ Բնակավայրը արագ զարգացել է որպես գյուղատնտեսական և վարչական կենտրոն, 1962 թվականին ստացել է քաղաքի կարգավիճակ։ Զարգացած է նաև փայտավերամշակումը, որը հիմնականում հիմնված է սոճու տնկարանների վրա։ 1975 թվականին անկախացել է Պորտուգալիայից, և Վիլա Կաբրալը վերանվանվել *Լիշինգա*։ 1975-1992 թվականների Քաղաքացիական պատերազմի արդյունքում քաղաքը մեծ կորուտներ ունեցել, իսկ տնտեսությունը՝ վնաս ստացել։

## Կլիմա
Քաղաքի բարձրադիր լինելու պատճառով կլիման խոնավ մերձարևադարձային է։ Առավել հով և չոր եղանակը լինում է մարտից սեպտեմբեր ամիսներին, հուլիսի միջին ջերմաստիճանը 15,5&nbsp;°C է։ Հոկտեմբերից ապրիլ ամենատաքը նոյեմբերն է, միջին ջերմաստիճանը՝ 22&nbsp;°C։ Ամառը անձրևների շրջան է, տեղումների տարեկան միջին քանակը 1171 մմ է։

## Բնակչություն
*Քաղաքի բնակչությունը ըստ տարիների*.

## Տրանսպորտ
Լիշինգան կապված է մայրցամաքի արևելյան ափիի հետ երկաթուղային գծով։ 2 կիլոմետր հյուսիս գտնվում է Լիշինգա օդանավակայանը։ Վերջինիս սպասարկում է միոզամբիկյան LAM () ավիաընկերությունը։

## Ծանոթագրություններ

Կատեգորիա:Մոզամբիկի քաղաքներ
Մունա Բասիլի Սահնաուի

**Մունա Բասիլի Սահնաուի** (, ), լիբանանցի նկարչուհի, գրող և արվեստագետ։

## Կենսագրություն
Ծնվել է Եգիպտոսում, սովորել է Բեյրութի ամերիկյան համալսարանում, ապա Արիզոնայի համալսարանում ուսումնասիրել է կերպարվեստ։ Սեհնուարին տարբեր ձևաչափերով է աշխատում՝ նկարչություն, գրական ստեղծագործություններ, դիզայն և քանդակագործություն։ Նա առանձին ցուցադրություներ է ունեցել Փարիզում, Դուբայում և Բեյրութում։ Սահնաուին ներկայումս ապրում է Բեյրութում` ամուսնու՝ Մարվանի հետ, որը Սալիմ և Խալիլ Սահնաուիների որդին է և Մալթայում լիբանանյան զորաշարքի նախագահը։

70-ականներին Բասիլին Լիբանանի Զբոսաշրջության ազգային խորհրդում գրաֆիկ արվեստի բաժանմունքի պատասխանատուն էր։ Նա նաև դիզայն էր ստեղծում կնիքների, փաթեթավորման, պաստառների և գրքերի շապիկների համար, և Լիբանանի հանրային հեռուստատեսության համար ֆիլմեր էր մշակում։ Ավելի ուշ սովորել է նկարչություն և գրատպություն, որոնք ավելի ուշ դասավանդել է լիբանանյան համալսարաններում։

Նրա ոճի վրա ազդել է Միջին Արևելքի մշակութային ժառանգությունը, ինչը արտացոլվում է ինչպես բյուզանդական սրբապատկերների, այնպես էլ պարսկական մանրանկարչության նույներանգության մեջ։ Նկարներում հանդիպող տարածությունները շատ անձնական են, և հիերոգլիֆների օգտագործումը նոր չափումներ է բերում՝ խորհրդանիշների և «պատուհանների» տեսքով։

Դեռևս 90-ականների սկզբից նա ստեղծել է վիմագրերի ալբոմներ, որոնք հիմնված են փյունիկյան լեգենդների վրա։ Նա նաև ուսումնասիրել է ճենապակյա նկարը, մինչդեռ այդ ժամանակ աշխատում էր որպես դիզայներ և ծաղկող։ Բասիլի Սեհնաունին ցուցահանդեսներով շրջում է վաթսունական թվականների կեսերից։ Նրա թվացյալ պարզ նկարները առավել հաճախ վերաբերում են սեփական շրջապատին, երկրին և մշակութային ժառանգությանը։ Ստեղծագործություններում առաջարկվում է տարածության խիստ անձնական մեկնաբանություն, որտեղ ձևերն ու գծերը շփվում են գունագեղ ներդաշնակությունների մեջ։

## Աշխատանք
Նրա աշխատանքները մի շարք մրցանակներ են ստացել։

Սահնաուին նաև ստեղծել է 1960-ականների Մշակույթի նախարարության խորհրդանշանը, որը ներկայումս լայն տարածում ունի։ Նա նաև ստեղծել է երկրի զբոսաշրջությանը նպաստող պաստառներ։
մինի|Լիբանանի Մշակույթի նախարարության լոգոն
Նա նաև հայտնի է Լիբանանի քաղաքացիական պատերազմը նկարագրող իր նկարներով։

## Ծանոթագրություններ

## Արտաքին հղումներ
* Official Website of Mouna Bassili Sehnaoui 

Կատեգորիա:21-րդ դարի կին արվեստագետներ
Կատեգորիա:Բեյրութի ամերիկյան համալսարանի շրջանավարտներ
Կատեգորիա:Լիբանանցի արվեստագետներ
Կատեգորիա:Լիբանանցի դիզայներներ
Կատեգորիա:Լիբանանցի կին գրողներ
Կատեգորիա:Լիբանանցի հասարակական գործիչներ
Կատեգորիա:Լիբանանցի նկարչուհիներ
Ժյուլ Բերրի

**Ժյուլ Բերրի** (, ), ֆրանսիացի դերասան և ռեժիսոր։

## Կենսագրություն
### Վաղ տարիներ
Ժյուլ Բերրիի իրական անունը եղել է Մարի Լուի Ժյուլ Պոֆիշե։ Նրա ծնողները եղել են երկաթե իրեր վաճառող և ապրել են այդ ժամանակի ֆրանսիական Պուատու պրովինցիայում։ Նա ուներ երկու եղբայր։ 1888 թվականին նրա ընտանիքը տեղափոխվել է Փարիզ։ Այնտեղ Բերրին ավարտել է Լյուդովիկոս Մեծի լիցեյը, ապա Գեղեցիկ արվեստների ազգային բարձրագույն դպրոց։

### Կարիերա
Թատրոնի հանդեպ հետաքրքրությունը Բերրիի մոտ առաջացել է ուսման տարներին։ Քասթինգի արդյունքներով նա ընդունվել է Անտուան Սիմոն Բերյոյի (*Théâtre Antoine-Simone Berriau*) թատրոնում Լենո Էննիկի *La Mort du duc d’Enghien* և Արթուր Շնիցլերի *Perroquet vert* պիեսներում խաղալու համար։

Հետագայում նա խաղացել է Théâtre de l’Ambigu-Comique և Théâtre de l’Athénée թատրոններում։ Լիոնում շրջագայությունների ժամանակ նրա վրա ուշադրություն է դարձրել Ժան Ֆրանսուա Պոնսոնը և աշխատանքի ընդունել Բրյուսելի Théâtre Royal des Galeries Saint-Hubert թատրոնում՝ 12 տարով։ Բրյուսելի հանդիսատեսը ջերմությամբ է ընդունում դերասանին․ այնտեղ նրա ամենահայտնի աշխատանքներից է *Le Mariage de Mademoiselle Beulemans*-ը։

Հետո Բերրին խաղացել է հաջողություն ունեցած 30 ներկայացումներում, որ բեմադրվել են Աշարա Մարսելի, Ալֆրեդ Սավուարի, Լուիս Վերնյոյի և Ռոժե Ֆերդինադի պիեսների հիման վրա։ Կինոյում Բերրիի առաջին դերերից մեկը եղել է «Օլիվեր Կրոմվել» (1911) համր ֆիլմում, որը նկարահանել է Անրի Դեֆոնտեն։ Դերասանի առաջին հնչյունային ֆիլմը եղել է *Mon coeur et ses millions* (1931), որում նկարահանվել է նաև Սյուզի Պրիմը։ Իր կարիերայի ընթացքում Բերրին նկարահանվել է 89 ֆիլմում։

Ժյուլ Բերրին հաճախ համարվում է ֆրանսիական կինոյի պատմության մեծագույն դերասաններից մեկը։

Բերիի լավագույն ֆիլմերի շարքում են՝ Ժան Ռենուարի «Մսյո Լանժի հանցագործությունը», Կարնե Մերսելի «Երեկոյան այցելուները» (որտեղ նա հիանալի է կատարում դևի դերը), Մարսել Կարնեի «Օրը սկսվում է», Լուի Դակենի *Le Voyageur de la Toussaint*, Իվա Մարանդի «Բակերա», Ռիշար Պոտիեի 27 Rue de la Paix և Ռոշե Ռիշեբեի *L’Habit vert*։

1951 թվականին՝ իր մահվանից կարճ ժամանակ առաջ, Բերրին ավարտել է իր կինոկարիերան և զբաղվել Ժակ Պրեվերի պոեմների ասմունքով։

### Անձնական կյանք
Բերրին սիրավեպ է ունեցել դերասանուհիներ Ջեյն Մարկենի, Սյուզի Պրիմի և Ժոսլին Գաելի հետ։ Վերջինս 1993 թվականին նրանից ունեցել է դուստր՝ Միշելը։

Բերրին եղել է խաղամոլ (ազարտային խաղեր) և հաճախ է այցելել խաղատուն ու ձիարշավարան։

1951 թվականի ապրիլին Բերրին տեղափոխվել է Բրուսե հիվանդանոց, որտեղ մահացել է սրտի կաթվածից, որը եղել է ռևմատիզմի բուժման հետևանքով։ Թաղվել է Պեր Լաշեզի գերեզմանատանը՝ 80-րդ բաժնում։

## Ծանոթագրություններ

Կատեգորիա:Թատրոնի ֆրանսիացի դերասաններ
Կատեգորիա:Պեր Լաշեզ գերեզմանատանը թաղվածներ
Կատեգորիա:Սրտի կաթվածից մահացածներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի ռեժիսորներ
Լյուլեբուրգազ

**Լյուլեբուրգազ** կամ **Լյուլեբուրգաս** (, ), քաղաք և շրջան Քըրքլարելիի մարզում (Թուրքիա), որը գտնվում է Ադրիանապոլիսից 60 կմ հարավ-արևելք՝ Ստամբուլի ճանապարհին։ Լյուլեբուրգազում  ապրում է 114 698 մարդ (2016 թվականի տվյալներով), շրջակա տարածքի հետ միասին ՝ 145 263 մարդ։

## Պատմությունը
823 թվականին Արկադիոպոլում ապրել է Թովմա Սլավոն։ 970 թվականին Կիևյան Ռուսիայի իշխան Սվյատոսլավի զորքերի և Վարդաս Սկլերոսի բյուզանդական զորքերի միջև՝ բերդի մոտ, տեղի ունեցավ մարտ։ Թուրքերը 1360-ականներին Բյուզանդիայից գրավեցին քաղաքը։ Թուրքական արշավանքների ժամանակ ոչնչացումը այնքան ուժեղ էր, որ 1434 թվականին ֆրանսիացի ճանապարհորդ Բերտրանդոն դե լա Բրոնկյերը քաղաքում չհանդիպեց ոչ մի հույն, չնայած որ քաղաքը գտնվում էր նախկին բյուզանդական Թրակի կենտրոնում, որը Բրոնկյերը նաև անվանում է «Հունաստան» : Փաստն այն է, որ Արկադիոպոլը համարձակվել է դիմակայել օսմանյան թուրքերին, ուստի նրա գրավումից հետո ոչնչացվել են տեղի բոլոր հույները։

Ռուս-թուրքական պատերազմի  ժամանակ 1878 թվականի հունվարի 24-ին ուշ երեկոյան, գեներալ Ալեքսանդր Ստրուկովի ջոկատը ջախջախեց Օսմանյան կայսրության ուժերին։

Առաջին Բալկանյան պատերազմի ժամանակ Լյուլեբուրգազը դարձել էր բուլղարական զորքերի արյունալի  Լյուլբուրգազ-Բունարհիսար  գործողության կենտրոնը (հոկտեմբերի 28-ից - 1912 թվականի Նոյեմբերի 2)։ Առաջին աշխարհամարտում Թուրքիայի պարտությունից հետո և ըստ Սևրի պայմանագրի , քաղաքը, ինչպես և գրեթե ողջ Արևելյան Ֆրակիան, անցավ Հունաստանին։ Հունական զորքերը այստեղ մնացին մինչև 1923 թվականը, երբ, Լոզանի կոնֆերանսի որոշումանը համաձայն Հունաստանը ստիպված էր Արևելյան Թրակիան փոխանցել թուրքերին։
Բնիկ հույները  ստիպված էին լքել քաղաքը։

1912 թվականին քաղաքում և մարզում ապրում էին հետևյալ մարդիկ.

Թուրքեր՝  13 339 մարդ

Հույներ` 7 662 մարդ

Բուլղարացիներ՝  650 մարդ

Հրեաներ՝  230 մարդ։

Հայեր՝  50 մարդ. :

## Տեսարժան վայրեր
* 1539-1588 թվականներին Միմար Սինանի կողմից կառուցված Մեհմեդ Սոկոլի-փաշա մզկիթի ճարտարապետական համալիր
* քաղաքային բաղնիք
* «Միմար Սինանի» իջևանատներ
* Զինդան Բաբայի դամբարան (XIV դար)

Նոյեմբերի 8-ին քաղաքում նշվում է անկախության օր։
## Ծանոթագրություններ

## Արտաքին հղումներ
* Քաղաքի պաշտոնական կայք
* Շրջանի պաշտոնական կայք

Կատեգորիա:Թուրքիայի քաղաքներ
Կատեգորիա:Բյուզանդիայի քաղաքներ
Նաբլուս

**Նաբլուս**, *Շխեմ* (; , *Շխեմ*, ռուսական ավանդությամբ՝ **Սիհեմ**, անտիկ ժամանակներում՝ **Ֆլավիա Նեապոլիս**, ), քաղաք Հորդանան գետի արևմտյան ափին՝ Պաղեստինյան ազգային վարչությունում։ Այն գտնվում է պատմական Սամարիայի շրջանում, Նաբլուս մարզի կենտրոնն է։

Բնակչությունը մոտավորապես 130 000 մարդ է, որի հիմնական մասը պաղեստինցիներ են։ Հավատացյալները մեծ մասամբ մուսուլմաններ են։ Մոտ 350 սամարացիներ ապրում են Գրիզիմ լեռան վրա՝ առանձին թաղամասում։

## Հիշատակում Աստվածաշնչում
Շխեմ քաղաքը բիբլիական ժամանակներից (Ք.ա. 1200 թվական) հայտնի է որպես խիվինների ցեղի խոշոր կենտրոն։ Քաղաքի կառավարչի որդին բռնաբարել էր Հակոբի միակ աղջկան՝ Դինային. դրա համար քաղաքը ոչնչացվել էր Դինայի եղբայրների՝ Սիմոնի և Լևիի կողմից։ Շխեմում է գտնվում նրա եղբայր Հովսեփի գերեզմանը։ Իսրայելի ցեղերի միջև հողի բաժանումից հետո այն մտավ Մանասիայի (Մենաշե) ցեղի տիրապետության տակ։ Շխեմը շրջապատված է Գրիզիմ և Գևալ լեռներով, որոնց վրա, Մովսեսի հրամանով, Հորդանան գետով հրեաների փոխադրումից հետո Աստծո և հրեա ժողովրդի մեջ ուխտ կնքվեց։ Շխեմում Իսրայելի թագավոր հռչակվեց Գեդեոնի որդի Աբիմելեքը (Դատավորներ (գիրք))։ Թագավորության բաժանումից հետո այն դարձավ Հերոբոամի մայրաքաղաքը և հյուսիսային գոգավորությունների կենտրոնը։

### Պատմություն
Ք.ա. 400 թվականին վերածվեց մշակութային կենտրոնի և սամարիտյանների սուրբ քաղաքի։ Ք.հ. նոր ժամանակների սկզբին նվաճվելով հռոմեացիների կողմից՝ Վեսպասիանոս կայսեր պատվին վերանվանվեց *Ֆլավիա Նեոպոլիս*. այդ անվանումը արաբերեն խեղաթյուրվեց և դարձավ Նաբլուս։ Քաղաքում պահպանվել են Հիքսոսների հին տաճարի ավերակները։ Պակաս հետաքրքրական չեն նաև Ս. Աննայի և Սիդոնյան շիրիմներ եկեղեցիները։ 1120 թվականին խաչակիրները քաղաքում հրավիրեցին Նաբլուսյան ժողով։

## Տեսարժան վայրեր և մշակույթ
* Ան-Նասր մզկիթ
* Իոսիֆի գերեզման
* Նաբուլյան մայր եկեղեցու մզկիթ

## Քույր քաղաքներ
   
*  Լիլ, Ֆրանսիա
*  Նազարեթ, Իսրայել
*  Դուբլին, Իռլանդիա
*  Կորնո, Իտալիա
*  Ֆլորենցիա, Իտալիս
*  Նեապոլ, Իտալիա
*  Նյուրնբերգ, Գերմանիա
*  Տոսկանայի շրջան, Իտալիա
*  Պոզնան, Լեհաստան
*  Ռաբաթ, Մարոկկո
*  Սթավանգեր, Նորվեգիա
*  Խասավյուրտ, Ռուսաստան
*  Դանդի, Մեծ Բրիտանիա

## Համայնապատկեր

## Ծանոթագրություններ

## Արտաքին հղումներ
* 

Կատեգորիա:Բնակավայրեր այբբենական կարգով
Կատեգորիա:Պաղեստինի քաղաքներ
Կատեգորիա:Աստվածաշնչյան քաղաքներ
Կատեգորիա:Համաշխարհային ժառանգության նախնական ցանկ
Սպիտակափոր արագիլ

**Սպիտակափոր արագիլ** (), արագիլների ընտանիքի  թռչունների տեսակ։

## Բնութագիր
thumb|left
Այս արագիլի գույնը հիմնականում սև է, թևերի տակը ու կրծքավանդակը՝ սպիտակ։ Ոտքերը կարմիր են, կտուցը՝ մոխրագույն։ Աչքերի կողքերի մաշկը կարմիր է, զուգավորման շրջանում կտուցի առջևը կապույտ է դառնում։ Ամենափոքր արագիլներից մեկը՝ սպիտակափոր արագիլը,  ունի մոտավորապես 73 սմ երկարություն  և կշռում է մոտ 1 կգ։

Սպիտակափոր արագիլը հիմնականում սնվում է մորեխներով և թրթուրներով, ինչպես նաև այլ խոշոր միջատներով։

Այս արագիլի անունը հիշատակում է Սուդանի Վադի Հալֆայի նահանգապետ Բեյ Էլ-Առնութ Աբդիմի կողմից (1780–1827թթ.)[3]:

## Արեալ
Նրանք ապրում է Աֆրիկայում՝ Եթովպիայից մինչև Հարավային Աֆրիկա։

## Պատկերասրահ

Պատկեր:Cigogne d'Abdim MHNT.jpg|Սպիտակափոր արագիլի ձու
Պատկեր:Abdimstorch Ciconia Abdimii.jpg
Պատկեր:Ciconia abdimii 2.jpg
Պատկեր:Ciconia abdimii (21263502935).jpg
Պատկեր:Ciconia abdimii - Grande volière.jpg|Սպիտակափոր արագիլը թռչելիս
Պատկեր:Ciconia abdimii.JPG
Պատկեր:Ciconia abdimii.jpg


## Ծանոթագրություններ

## Արտաքին հղումներ
* 
* Abdim's Stork ''Ciconia abdimii''  - Միջազգային թռչնաշխարհ
* Abdim’s Stork - *Հարավային Աֆրիկայի թռչունների քարտեզ*
* Abdim's Stork  - SeaWorld Parks and Entertainment


Կատեգորիա:1823 թվականին բնութագրված կենդանիներ
Կատեգորիա:Արագիլներ
Կատեգորիա:Աֆրիկայի թռչուններ
Պավել Կարասյով

**Պավել Սերգևիչ Կարասյով** (), ռուս ֆուտբոլիստ Տամբով ակումբի պաշտպան։

## Ակումբային գործունեություն
Սկսել է զբաղվել ֆուտբոլով առաջին դասարանում Դրեզնա քաղաքի դպրոցական բաժանմունքում։ 10 տարեկան հասակում զբաղվել է ֆուտբոլով ՄՊՄԴ Սպարտակ ակումբի կազմում (նախկինում՝ Զանմյա Տրուդա ակումբում), մարզիչ՝ Ալեքսանդր Վալենտինովիչ Յանուշկովսկի։

Դարձել է իր տարիքայինների մեջ եղած Մոսկովյան համայնքի չեմպիոն, այդ պատճառով հանդես է եկել 1991 թվականին ծնվածների թիմում։ Հետո տեղափոխվել է Մոսկովյան Լոկոմոտիվ ակումբ, մարզվել է Գենադիյա Ֆյոդորովիչ Կոլոսովի նախաձեռնությամբ։ Դարձել է Մոսկվայի և Ռուսաստանի երիտասարդական առաջնության մրցանակակիր և չեմպիոն։

2011 թվականին սկսել է հանդես գալ պրոֆեսիոնալ մակարդակում Լոկոմոտիվ 2-ի կազմում, խաղացել է երկրորդ դիվիզիոնում։ Երեք մրցաշրջանի ընթացքում անցկացրել է 83 խաղ և խփել է 10 գոլ առաջնության ժամանակ։ 2012/13 Ռուսաստանի Գավաթի խաղարկությանը թիմի հետ միասին դուրս է եկել 1/16 եզրափակիչ որտեղ երկաթուղայինները խաղացել են Մորդովիայի դեմ։ 2014/15 մրցաշրջանում խաղացել է ՖԱԼ առաջնությանը Ձերջինսկի Խիմիկ հավաքականի դեմ։

2015 թվականին հանդես է եկել Խաբարովսկի ՍԿԱ ակումբում։ 2016/17 մրցաշրջանի արդյունքում թիմի հետ միասին ստացել են իրավունքում դուրս գալ Պրեմիեր լիգա, ընդունել են 32 խաղերի հրավեր խփել են մեկ գոլ ՖԱԼ առաջնության ժամանակ և մեկ  խաղ ծայրամասային Օրենբուրգ ակումբի դեմ։

2017 թվականի հունիսի 18-ին ազատ գործակալի որակով տեղափոխվում է մախաչկալյան Անժի ակումբ, սակայն օգոստոսի 31-ին վարձավճարով է տրվում նորից ՍԿԱ Խաբարովսկ ակումբին։2018 թվականի հունիսին վերադառնում է Անժի և անցկացնում է միջմրցաշրջանային հավաք թիմի հետ, սակայն հուլիսի 13-ին նորից վարձավճարով է տրվում ՍԿԱ Խաբարովսկ ակումբին մինչև մրցաշրջանի ավարտը։

## Կարիերան հավաքականում
Ընդունել է 2015 թվականի ամառային Կորեական Կվանդժու համալսարանի հրավերը։ Դարձել է Ռուսաստանի ուսանողական հավաքականի լավագույն ռմբարկու խփած 4 գոլերով, իսկ թիմը զբաղեցրել է իններորդ տեղը։

## Վիճակագրություն
### Ակումբային

*Փակագծերում տրված է թիմի տեղը Մրցաշրջանի ավարտից հետո*'

## Ծանոթագրություններ

## Արտաքին հղումներ
* 
* 

Կատեգորիա:Անժիի ֆուտբոլիստներ
Կատեգորիա:Լոկոմոտիվ Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Տամբովի ֆուտբոլիստներ
Կատեգորիա:ԲԱՏԷ-ի ֆուտբոլիստներ
Վյաչեսլավ Կարավաև

**Վյաչեսլավ Սերգեևիչ Կարավաև** (),  ռուս ֆուտբոլիստ, Նիդերլանդի Վիտեսս ակումբի պաշտպան։

## Ակումբային գործունեություն
ԲԿՄԱ ակումբի սան է։ Առաջին մարզիչը եղել է Ալեքսեյ Վլադիմիրովիչ Գովյազինը։ Իր նորամուտը նշել է 2013 թվականի հոկտեմբերի 30-ին Մոսկովյան ակումբում Ռուսաստանի գավաթի ժամանակ՝ Ձերժինսկի Խիմիկ ակումբի դեմ խաղում։ Իր նորամուտը կատարել է Ռուսաստանի առաջնության ժամանակ, երբ 74-րդ րոպեին փոխարինել է Կիրիլ Նաբաբկինին Ռոստով ակումբի դեմ խաղում։

2014 թվականի հունիսի 26-ին վարձավճարային հիմունքներով տեղափոխվել է Պրաժսկի Դուկլա ակումբ։

2015 թվականին վարձավճարային հիմունքներով տեղափոխվել է Չեխական Յաբլոնեց ակումբ մինչև 2016 թվականի հունիսի 30-ը։

2016 թվականին տեղափոխվել է Պրաժսկի Սպարտա ակումբ։ 2016/17 մրցաշրջանի արդյունքում դարձել է Սպարտա ակումբի լավագույն խաղացող և դուրս է եկել սիմվոլիկ առաջնության հավաքական։ Սակայն հաջորդ մրցաշրջանում կորցրել է տեղը թիմի հավաքականում։

2018 թվականի հունվարի 31-ին տեղափոխվել է Նիդեռլանդական Վիտտես ակումբ 1,5 մլն եվրոյով։ Արնեմայի ակումբի հետ պայմանագիրը սահմանված է երեք ու կես տարի ժամկետով։

## Կարիերան հավաքականում
Հանդես է եկել Ռուսաստանի պատանեկան և երիտասարդական հավաքականների կազմում։

2019 թվականի մարտի 11-ին հրավիրվել է Ռուսաստանի հավաքական՝ մասնակցելու Բելգիայի և Ղազախստանի հետ խաղերին։

## Խաղաոճ
Խաղում է ոչ վատ արագությամբ և կռվարարի որակով։ Կարողանում է գրագետ միանալ գրոհներին։

## Ձեռբերումներ
### Թիմային
;  ԲԿՄԱ
* Ռուսաստանի չեմպիոն ։ 2013/14

### Անձնական
* Սպարտա ակումբի 2016/17 մրցաշրջանի լավագույն խաղացող

## Վիճակագրություն

## Ծանոթագրություններ

## Արտաքին հղումներ
* Профиль на официальном сайте «Яблонца» Аккаунт в INSTAGRAM
* Профиль на официальном сайте Синот лиги

Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Վիտեսի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Դորան և կորուսյալ քաղաքը

«**Դորան և կորուսյալ քաղաքը**» (), ռեժիսոր Ջեյմս Բոբինի սպասվող արկածային ֆիլմը, «Դաշա՝ ճանապարհորդ» մուլտֆիլմի շարունակությունը։ Ֆիլմի նկարահանումները սկսվել են 2018 թվականի օգոստոսի 6-ից Ավստրալիայում` Քվինսլենդում և ավարտվել է նույն թվականի դեկտեմբերի սկզբին։

ԱՄՆ-ում ֆիլմի պրեմիերան տեղի է ունեցել 2019 թվականի հուլիսի 31-ին, Ռուսաստանում՝ օգոստոսի 15-ին։

## Սյուժե
Գլխավոր հերոսուհին Դորան է, կյանքի մեծ մասը անց է կացրել ջունգլիներում՝ ծնողների հետ այն հետազոտելով, բայց այս ամենը գրեթե չեն օգնել պատրաստվել ամենադժվար փորձությանը՝ դպրոցին։ Բայց ջունգլիները կանչում էին, և Դորան վերադառնում է հարազատ տարերքներին։ Լավագույն ընկերոջ՝ Բութս անունով կապիկի օգնությամբ, Դիեգոյի և տարբեր դեռահասների խմբի օգնությամբ նա պետք է փրկի իր ծնողներին և բացահայտի ինկերի կորուսյալ քաղաքի անհավատալի գաղտնիքը։

## Դերերում

## Ծանոթագրություններ

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2019 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան արկածային կինոկատակերգություններ
Կատեգորիա:Ամերիկյան արկածային ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի կինոկատակերգություններ
Կատեգորիա:Ավստրալիական կինոկատակերգություններ
Կատեգորիա:Ավստրալիական ֆենտեզի ֆիլմեր
Կատեգորիա:Ավստրալիական ֆիլմեր
Կատեգորիա:Ֆիլմեր ընկերության մասին
Կատեգորիա:Ֆիլմեր, որոնց գործողությունները տեղի են ունենում 2019 թվականին
Կատեգորիա:Ֆիլմեր, որոնց գործողությունները տեղի են ունենում 2009 թվականին
Indigo (ալբոմ, Քրիս Բրաուն)

**Indigo**, Քրիս Բրաունի իններորդ ստուդիական ալբոմը, թողարկվել է 2019 թվականի հունիսի 28-ին RCA Records լեյբլում, ընդհանուր առմամբ 120 րոպե տևողություն ունեցող 2 սկավառակի տեսքով։ Ալբոմն ԱՄՆ-ի հիթ շքերթում նորամուտը կատարել է առաջին հորիզոնականում, ինչպես նաև ընդգրկվել է Ավսրալիայի, Կանադայի և Մեծ Բրիտանիայի լավագույն տասնյակներում։

## Քննադատություններ
Ալբոմն ստացել է խառը արձագանքներ երաժշտական քննադատներից և համացանցային-հրատարակչություններից, ինչպիսիք են՝ *[[HipHopDX]]*, AllMusic, *[[Slant Magazine]]*։

## Առևտրական հաջողություն
ԱՄՆ-ում *Indigo* ալբոմը ''Billboard'' 200 հիթ-շքերթում ընդգրկվելու առաջին շաբաթում զբաղեցրել է առաջին հորիզոնականը՝ ունենալով 108,000 վաճառված օրինակ, այդ թվում՝ 28,000 իրական վաճառքը։ Այն դարձել է երգչի երրորդ չարթփոփերային ալբոմը։ Հետագայում համաշխարհային սթրիմների քանակը գերազանցել է 1 միլիարդը։

## Ստեղծագործությունների ցանկ
Tidal-ի տվյալներով։**Նկատառումներ**

*  համապրոդյուսեր
*  հավելյալ պրոդյուսեր
*  չնշված համապրոդյուսեր
*  չնշված հավելյալ պրոդյուսեր

## Հիթ-շքերթներ

## Ծանոթագրություններ

Կատեգորիա:2019 ալբոմներ
Կատեգորիա:RCA Records ալբոմներ
Կատեգորիա:Քրիս Բրաունի երգեր
Ֆրեդ Բերտելման

**Ֆրեդ Բերտելման** (, ), գերմանացի դերասան և երգիչ։ Գերմանիայի Դաշնային Հանրապետությանը մատուցած ծառայությունների շքանշանակիր։

## Կենսագրություն
Ֆրեդ Բերտելմանը ծնվել է 1925 թվականին, Դույսբուրգում։ 9 տարենակից երգել է Սուրբ Լավրենտ եկեղեցու երգչախմբում, ավելի ուշ սովորել է նվագել թավջութակ, կիթառ և շեփոր։ Իր ձայնային բարելավումը շարունակել է Նյուրնբերգի օպերայում, որտեղ նա կատարում էր դրամատիկ բարիտոի մասերը։ Երկրորդ համաշխարհային պատերազմի տարիներին Վերմախտի կազմում կռվել է արևմտյան ռազմաճակատի տարածքում։ 1944 թվականին գերի ընկնելուց հետո նրան ուղարկեցին ԱՄՆի Ալաբամա նահանգ՝ հարկադիր աշխատանքների նպատակով, որտեղ նա առաջին անգամ լսեց սվինգ երաժշտույուն։ Գերմանիա վերդառնալուց հետո բացել է իր երգչախոմբը և հաճախ ելույթ ունեցել ամերիկյան զորքերի համար։ 1950 թվականին Բերտելմանը Ցարա Լեանդերի հետ շրջայց է կատարել Շվեդիայում՝ հիմնականում կատարելով հայտնի երաժշտություն։ 1952 թվականին սկսել է աշխատել Համբուրգի նորաստեղծ հեռուստատեսությունում։ Որպես դերասան՝ 1950-1960 թվականներին խաղացել է կինոյում և թատրոնում։

Նրա ամենահայտնի երգը թողարկվել է 1957 թվականին՝ «Ուրախ թափառական» կամ «Ծիծաղկոտ թափառական» վերնագրով (, Ջիմ Լոուի երգի Քավեր տարբերակը), որը նրան դարձրեց հարուստ և հայտնի։ Մինչ օրս, այս երգով  հրատարակվել է ավելի քան 3.5 միլիոն ձայնասկավառակ (ըստ որոշ աղբյուրնեի 5 միլիոն ձայնասկավառակ): Մյուս հայտնի հիթերից են՝ «Մոնտանայի գիշերը», «Ծովում երկու կիթառ», «Հաջողություն Հռոմ» և այլն։ Ֆրեդը մեծ հաջողությամբ կատարել է Ֆրենկ Սինատրայի երգերը գերմաներենով։ Երեք անգամ՝ 1956, 1961 և 1964 թվականներին մասնակցել է Եվրատեսիլի ազգային ըտրության մրցույթին, սակայն գրավել  համապատասխանաբար 2-րդ, 15-րդ և 11-րդ հորիզոնականները։

1966 թվականին ամուսնացել է հաղորդավարուհի և դերասանուհի Ռուտ Կապելշբերգի հետ։

2013 թվականին Ֆրեդ Բերտելմանը ծանր վիճակում տառապում էր թոքաբորբով։ Նա մահացել է 2014 թվականի հունվարի 22-ին վերին Բավարիայի Բերգ քաղաքում։

## Ծանոթագրություններ

## Արտաքին հղումներ
* Ֆրեդ Բերտելմանի օֆիցիալ կայք 

Կատեգորիա:Գերմանացի դերասաններ
Կատեգորիա:Գերմանացի երաժիշտներ
Կատեգորիա:Գերմանացի երգիչներ
Կատեգորիա:Հեռուստատեսային դերասաններ
Ջրի եռակի կետ

alt=|աջից|391x391փքս
**Ջրի եռակի կետ,** ճնշման և ջերմաստիճանի խիստ որոշակի արժեքներ, որոնց դեպքում ջուրը կարող է գտնվել միաժամանակ երեք ագրեգատային վիճակներում՝ գազային, հեղուկ և պինդ։ Ջրի եռակի կետին համապատասխամող ջերմաստիճանը՝ 273,16 К (0,01&nbsp;°C) և ճնշումը 611,657 Պա է։

## Ջերմաստիճանի միավորի որոշման հետ կապ
Ջրի եռակի կետը բնութագրվում է ջերմաստիճանի և ճնշման տվյալների որոշակի խմբով, այդ պատճառով կարող է օգտագործվել, որպես հենքային՝ օրինակ սարքավորումների տրամաչափման համար։ 1967 թվականից մինչև ՄՀ հիմնական միավորների փոփոխությունը, որը տեղի ունեցավ 2019 թվականին, ջրի եռակի կետը հիմնվում էր կելվին միավորի վրա։ Ջրի եռակի կետի ջերմաստիճանը հավասար էր ուղիղ 273,16 կելվին, 0,0001 չափման սխալի կարգով։ Սխալանքի արժեքի զգալի փոփոխություն չի ապասվում, քանի որ փորձնկան ճանապարհով որոշված ջերմաստիճաններից ամենափոքր հարաբերական սխալն ունի ջրի եռակի կետը։

## Ջրի երեք փուլերի միաժամանակյա համագոյակցություն
Ինչպես երևում է ջրի եռակի կետի պարամետրերից, նորմալ պայմաններում ջրային գոլորշու, ջրի և սառույցի հավասարակշռված համագոյակցությունը հնարավոր չէ։ Կենցաղում պատկերացնել նմամ իրավիճակ  0&nbsp;°C -ում, հնարավոր չէ, քանի որ կենցաղային ջուրն իր մեջ պարունակում է օդ, որն «իր վրա է վերցրել» մթնոլորտոյին ճնշման առաջացնելը, իսկ ջրային գոլորշու պարցիալ ճնշումը, որ կա մաքուր ջրում, շատ անգամ փոքր է։ Եռակի կետի գոյությունը հնարավոր է միայն մաքուր ջրի դեպքում։

## Տես նաև
* Եռակի կետ։
* Կրիտիկական կետ (ջերմադինամիկա)։
* Ջուր։
* Ջրի փուլային դիագրամ։
*Փուլային դիագրամ։

## Ծանոթագրություններ

## Արտաքին հղումներ
* Вода в тройной точке. (На самом деле некая переохлаждённая жидкость) Видеоролик
* Фазовая диаграмма воды 

Կատեգորիա:Ագրեգատային վիճակներ
Կատեգորիա:Ջուր